CELEX: 32016R0780
Language: lt
Date: 2016-05-19 00:00:00
Title: 2016 m. gegužės 19 d. Komisijos įgyvendinimo reglamentas (ES) 2016/780, kuriuo iš dalies keičiamas Tarybos reglamentas (EB) Nr. 329/2007 dėl ribojančių priemonių Korėjos Liaudies Demokratinei Respublikai

20.5.2016   
            
            
               LT
            
            
               Europos Sąjungos oficialusis leidinys
            
            
               L 131/55
            
         KOMISIJOS ĮGYVENDINIMO REGLAMENTAS (ES) 2016/780
   2016 m. gegužės 19 d.
   kuriuo iš dalies keičiamas Tarybos reglamentas (EB) Nr. 329/2007 dėl ribojančių priemonių Korėjos Liaudies Demokratinei Respublikai
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. kovo 27 d. Tarybos reglamentą (EB) Nr. 329/2007 dėl ribojančių priemonių Korėjos Liaudies Demokratinei Respublikai (1), ypač į jo 13 straipsnio 1 dalies e punktą,
   kadangi:
   
               (1)
            
            
               Reglamento (EB) Nr. 329/2007 V priede išvardyti Tarybos nurodyti asmenys, subjektai ir organizacijos, kurie neišvardyti IV priede ir kurių lėšos ir ekonominiai ištekliai pagal tą reglamentą yra įšaldomi;
            
         
               (2)
            
            
               2016 m. gegužės 19 d. Taryba nusprendė į asmenų ir subjektų, kuriems taikomos ribojamosios priemonės, sąrašą įtraukti dar 18 fizinių asmenų ir vieną subjektą. Taip pat atnaujinti su 2 asmenimis susiję įrašai. Todėl V priedas turėtų būti atitinkamai iš dalies pakeistas;
            
         
               (3)
            
            
               siekiant užtikrinti, kad šiame reglamente nustatytos priemonės būtų veiksmingos, šis reglamentas turi įsigalioti nedelsiant,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 329/2007 V priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. gegužės 19 d.
      
         
            Komisijos vardu
         
         
            Pirmininko pavedimu
         
         
            Užsienio politikos priemonių tarnybos vadovas
         
      
   
   
      (1)  OL L 88, 2007 3 29, p. 1.
   
      PRIEDAS
      Reglamento (EB) Nr. 329/2007 V priedas iš dalies keičiamas taip:
      
                  1)
               
               
                  Antraštinė dalis „6 straipsnio 2 dalies a punkte nurodyti fiziniai asmenys“ papildoma šiais įrašais:
                  
                              „15.
                           
                           
                              CHOE Kyong-song
                           
                           
                               
                           
                           
                              KLDR armijos generolas pulkininkas. Vieno svarbiausių KLDR nacionalinės gynybos organų – Korėjos darbininkų partijos Vyriausiosios karo komisijos – buvęs narys. Kaip toks – atsakingas už KLDR vykdomų su branduoliniais ginklais, balistinėmis raketomis ar kitais masinio naikinimo ginklais susijusių programų rėmimą ir propagavimą.
                           
                        
                              16.
                           
                           
                              CHOE Yong-ho
                           
                           
                               
                           
                           
                              KLDR armijos generolas pulkininkas. Vieno svarbiausių KLDR nacionalinės gynybos organų – Korėjos darbininkų partijos Vyriausiosios karo komisijos – buvęs narys. Oro pajėgų vadas. Kaip toks – atsakingas už KLDR vykdomų su branduoliniais ginklais, balistinėmis raketomis ar kitais masinio naikinimo ginklais susijusių programų rėmimą ir propagavimą.
                           
                        
                              17.
                           
                           
                              HONG Sung Mu
                              (alias HUNG Sung Mu)
                           
                           
                              Gim. data: 1942 1 1
                           
                           
                              Amunicijos pramonės departamento (MID) direktoriaus pavaduotojas. Atsakingas už programų, susijusių su įprastine ginkluote ir raketomis, įskaitant balistines raketas, rengimą. Vienas pagrindinių asmenų, atsakingų už branduolinių ginklų pramonės plėtros programas. Atsakingas už KLDR vykdomas su branduoliniais ginklais, balistinėmis-raketomis ar kitais masinio naikinimo ginklais susijusias programas.
                           
                        
                              18.
                           
                           
                              JO Chun Ryong
                              (alias CHO Chun Ryo'ng, JO Chun Ryong, JO Cho Ryong)
                           
                           
                              Gim. data: 1960 4 4
                           
                           
                              Nuo 2014 m. eina Antrojo ekonomikos komiteto (SEC) pirmininko pareigas, atsakingas už KLDR šaudmenų gamyklų ir gamybos vietų valdymą. SEC įtrauktas į sąrašą pagal JT Saugumo Tarybos rezoliuciją 2270 (2016 m.) dėl jo veiklos, susijusios su KLDR raketų programos pagrindiniais aspektais, jo atsakomybės dėl KLDR balistinių raketų gamybos priežiūros ir dėl vadovavimo KOMID – pagrindinio KLDR ginklų prekybos subjekto – veiklai. Nacionalinės gynybos komisijos narys. Dalyvavo keliose su balistinėmis raketomis susijusiose programose. Vienas pagrindinių KLDR ginklų pramonės vadovų. Kaip toks – atsakingas už KLDR vykdomų su branduoliniais ginklais, balistinėmis raketomis ar kitais masinio naikinimo ginklais susijusių programų rėmimą ir propagavimą.
                           
                        
                              19.
                           
                           
                              JO Kyongchol
                           
                           
                               
                           
                           
                              KLDR armijos generolas. Vieno svarbiausių KLDR nacionalinės gynybos organų – Korėjos darbininkų partijos Vyriausiosios karo komisijos – buvęs narys. Karinio saugumo vadovybės vadas. Kaip toks – atsakingas už KLDR vykdomų su branduoliniais ginklais, balistinėmis raketomis ar kitais masinio naikinimo ginklais susijusių programų rėmimą ir propagavimą.
                           
                        
                              20.
                           
                           
                              KIM Chun sam
                           
                           
                               
                           
                           
                              Generolas leitenantas, vieno svarbiausių KLDR nacionalinės gynybos organų – Korėjos darbininkų partijos Vyriausiosios karo komisijos – buvęs narys. KLDR armijos karinio štabo operacijų skyriaus direktorius ir karinio štabo vado pirmasis pavaduotojas. Kaip toks – atsakingas už KLDR vykdomų su branduoliniais ginklais, balistinėmis raketomis ar kitais masinio naikinimo ginklais susijusių programų rėmimą ir propagavimą.
                           
                        
                              21.
                           
                           
                              KIM Chun sop
                           
                           
                               
                           
                           
                              Vieno svarbiausių KLDR nacionalinės gynybos organų – Nacionalinės gynybos komisijos – narys. Kaip toks – atsakingas už KLDR vykdomų su branduoliniais ginklais, balistinėmis raketomis ar kitais masinio naikinimo ginklais susijusių programų rėmimą ir propagavimą.
                           
                        
                              22.
                           
                           
                              KIM Jong gak
                           
                           
                              Gim. data: 1941 7 20
                              Gim. vieta: Pchenjanas
                           
                           
                              KLDR armijos vicemaršalas, vieno svarbiausių KLDR nacionalinės gynybos organų – Korėjos darbininkų partijos Vyriausiosios karo komisijos – buvęs narys. Kaip toks – atsakingas už KLDR vykdomų su branduoliniais ginklais, balistinėmis raketomis ar kitais masinio naikinimo ginklais susijusių programų rėmimą ir propagavimą.
                           
                        
                              23.
                           
                           
                              KIM Rak Kyom
                              (alias KIM Rak gyom)
                           
                           
                               
                           
                           
                              Keturių žvaigždučių generolas, Strateginių pajėgų (dar žinomų kaip Strateginių raketų pajėgos) vadas, kuris, kaip pranešta, šiuo metu vadovauja 4 strateginiams ir taktiniams raketų skyriams, įskaitant KN08 (tarpžemyninių balistinių raketų) brigadą. JAV įtraukė Strategines pajėgas į sąrašą dėl jų veiklos, kuria materialiai prisidėta prie masinio naikinimo ginklų platinimo ar jų tiekimo priemonių. Vieno svarbiausių KLDR nacionalinės gynybos organų – Korėjos darbininkų partijos Vyriausiosios karo komisijos – buvęs narys. Žiniasklaidos pranešimuose nurodoma, kad KIM su KIM Jung Un dalyvavo 2016 m. balandžio mėn. bandant tarpžemyninių balistinių raketų variklį. Kaip toks – atsakingas už KLDR vykdomų su branduoliniais ginklais, balistinėmis raketomis ar kitais masinio naikinimo ginklais susijusių programų rėmimą ir propagavimą.
                           
                        
                              24.
                           
                           
                              KIM Won hong
                           
                           
                              Gim. data: 1945 1 7
                              Gim. vieta: Pchenjanas
                              Paso Nr.: 745310010
                           
                           
                              Generolas, Valstybės saugumo departamento direktorius. Valstybės saugumo ministras. Svarbiausių KLDR nacionalinės gynybos organų – Korėjos darbininkų partijos Vyriausiosios karo komisijos ir Nacionalinės gynybos komisijos – narys. Kaip toks – atsakingas už KLDR vykdomų su branduoliniais ginklais, balistinėmis raketomis ar kitais masinio naikinimo ginklais susijusių programų rėmimą ir propagavimą.
                           
                        
                              25.
                           
                           
                              PAK Jong chon
                           
                           
                               
                           
                           
                              KLDR armijos generolas pulkininkas, Korėjos liaudies ginkluotųjų pajėgų vadas, Ugniagesių vadovybės departamento štabo viršininkas ir direktorius. Karinio štabo viršininkas ir Artilerijos valdymo departamento direktorius. Vieno svarbiausių KLDR nacionalinės gynybos organų – Korėjos darbininkų partijos Vyriausiosios karo komisijos – buvęs narys. Kaip toks – atsakingas už KLDR vykdomų su branduoliniais ginklais, balistinėmis raketomis ar kitais masinio naikinimo ginklais susijusių programų rėmimą ir propagavimą.
                           
                        
                              26.
                           
                           
                              RI Jong su
                           
                           
                               
                           
                           
                              Viceadmirolas. Vieno svarbiausių KLDR nacionalinės gynybos organų – Korėjos darbininkų partijos Vyriausiosios karo komisijos – buvęs narys. Korėjos karinių jūrų pajėgų, kurios dalyvauja rengiant balistinių raketų programas ir plėtojant KLDR karinių jūrų pajėgų branduolinius pajėgumus, vyriausiasis vadas. Kaip toks – atsakingas už KLDR vykdomų su branduoliniais ginklais, balistinėmis raketomis ar kitais masinio naikinimo ginklais susijusių programų rėmimą ir propagavimą.
                           
                        
                              27.
                           
                           
                              SON Chol ju
                           
                           
                               
                           
                           
                              Korėjos liaudies ginkluotųjų pajėgų generolas pulkininkas ir oro bei priešlėktuvinių pajėgų, prižiūrinčių modernių priešlėktuvinių raketų vystymą, politikos direktorius. Kaip toks – atsakingas už KLDR vykdomų su branduoliniais ginklais, balistinėmis raketomis ar kitais masinio naikinimo ginklais susijusių programų rėmimą ir propagavimą.
                           
                        
                              28.
                           
                           
                              YUN Jong rin
                           
                           
                               
                           
                           
                              Generolas, svarbiausių KLDR nacionalinės gynybos organų – Korėjos darbininkų partijos Vyriausiosios karo komisijos ir Nacionalinės gynybos komisijos – buvęs narys. Kaip toks – atsakingas už KLDR vykdomų su branduoliniais ginklais, balistinėmis raketomis ar kitais masinio naikinimo ginklais susijusių programų rėmimą ir propagavimą.
                           
                        
                              29.
                           
                           
                              PAK Yong sik
                           
                           
                               
                           
                           
                              Keturių žvaigždučių generolas, Valstybės saugumo departamento narys, gynybos ministras. Svarbiausių KLDR nacionalinių gynybos organų – Korėjos darbininkų partijos Vyriausiosios karo komisijos ir Nacionalinės gynybos komisijos – narys. 2016 m. kovo mėn. dalyvavo vykdant balistinių raketų bandymus. Kaip toks – atsakingas už KLDR vykdomų su branduoliniais ginklais, balistinėmis raketomis ar kitais masinio naikinimo ginklais susijusių programų rėmimą ir propagavimą.
                           
                        
                              30.
                           
                           
                              HONG Yong Chil
                           
                           
                               
                           
                           
                              Amunicijos pramonės departamento (MID) direktoriaus pavaduotojas. 2016 m. kovo 2 d. JT Saugumo Tarybos į sąrašą įtrauktas Amunicijos pramonės departamentas yra susijęs su pagrindiniais KLDR raketų programos aspektais. MID yra atsakingas už KLDR balistinių raketų, įskaitant „Taepo Dong 2“, kūrimo, ginklų gamybos bei mokslinių tyrimų ir technologinės plėtros programų priežiūrą. Antrasis ekonomikos komitetas ir Antroji gamtos mokslų akademija (taip pat įtraukti į sąrašą 2010 m. rugpjūčio mėn.) yra pavaldūs Amunicijos pramonės departamentui. Pastaraisiais metais MID kūrė sausumos keliais gabenamą tarpžemyninę balistinę raketą KN08. HONG lydėjo KIM Jong Un į keletą susitikimų, susijusių su KLDR branduolinių ir balistinių raketų programų rengimu. Manoma, kad jis atliko svarbų vaidmenį 2016 m. sausio 6 d. KLDR branduoliniame bandyme. Korėjos darbininkų partijos centrinio komiteto direktoriaus pavaduotojas. Kaip toks – atsakingas už KLDR vykdomų su branduoliniais ginklais, balistinėmis raketomis ar kitais masinio naikinimo ginklais susijusių programų rėmimą ir propagavimą.
                           
                        
                              31.
                           
                           
                              RI Hak Chol
                              (alias RI Hak Chul, RI Hak Cheol)
                           
                           
                              Gim. data: 1963 1 19 arba 1966 5 8
                              Pasų Nr.: 381320634, PS 563410163
                           
                           
                              Įmonės „Green Pine Associated Corporation“ („Green Pine“) prezidentas. Remiantis JT Sankcijų komiteto duomenimis, įmonė „Green Pine“ perėmė didelę dalį įmonės „Korea Mining Development Trading Corporation“(KOMID) vykdytos veiklos. Sankcijų komitetas įmonę KOMID į sąrašą įtraukė 2009 m. balandžio mėn.; KOMID yra pagrindinė KLDR prekybos ginklais ir su balistinėmis raketomis bei įprastine ginkluote susijusių prekių ir įrangos eksporto įmonė. „Green Pine“ taip pat atsakinga už maždaug pusės KLDR eksportuojamų ginklų ir susijusių reikmenų eksportą. „Green Pine“ įtraukta į sąrašą dėl sankcijų už ginklų ar susijusių reikmenų eksportą iš Šiaurės Korėjos. „Green Pine“ specializacija – karinių jūrų laivų ir ginkluotės, pavyzdžiui, povandeninių laivų, karinių laivų ir raketų sistemų, gamyba; „Green Pine“ eksportavo torpedas ir teikė techninę pagalbą su gynyba susijusioms Irano įmonėms. Įmonę „Green Pine“ į sąrašą įtraukė Jungtinių Tautų Saugumo Taryba.
                           
                        
                              32.
                           
                           
                              YUN Chang Hyok
                           
                           
                              Gim. data: 1965 8 9
                           
                           
                              Nacionalinės oro kosminės erdvės vystymo administracijos (NADA) Palydovų kontrolės centro direktoriaus pavaduotojas. NADA taikomos sankcijos pagal JT Saugumo Tarybos rezoliuciją 2270 (2016 m.), nes ji prisideda prie KLDR kosmoso mokslo vystymo ir technologijų plėtros, įskaitant palydovų paleidimą ir nešančiąsias raketas. JT Saugumo Tarybos rezoliucijoje 2270 (2016 m.) KLDR pasmerkiama dėl 2016 m. vasario 7 d. palydovo paleidimo naudojant balistinių raketų technologijas ir dėl rimto rezoliucijų 1718 (2006 m.), 1874 (2009 m.), 2087 (2013 m.) ir 2094 (2013 m.) pažeidimo. Kaip toks – atsakingas už KLDR vykdomų su branduoliniais ginklais, balistinėmis raketomis ar kitais masinio naikinimo ginklais susijusių programų rėmimą ir propagavimą.“
                           
                        
            
                  2)
               
               
                  Antraštinė dalis „6 straipsnio 2 dalies a punkte nurodyti juridiniai asmenys, subjektai ir organizacijos“ papildoma šiuo įrašu:
                  
                              „17.
                           
                           
                              Strategic Rocket Forces
                           
                           
                               
                           
                           
                              KLDR nacionalinėse ginkluotosiose pajėgose šis subjektas dalyvauja rengiant ir praktiškai įgyvendinant su balistinėmis raketomis ar kitais masinio naikinimo ginklais susijusias programas.“
                           
                        
            
                  3)
               
               
                  Pakeisti šie antraštinės dalies „6 straipsnio 2 dalies a punkte nurodyti fiziniai asmenys“ įrašai:
                  
                              „3.
                           
                           
                              CHU Kyu Chang
                              (alias JU Kyu Chang)
                           
                           
                              Gim. data: 1928 11 25
                              Gim. vieta: Pietų Hamhiono provincija
                           
                           
                              Vieno svarbiausių KLDR nacionalinės gynybos organų – Nacionalinės gynybos komisijos – narys. Buvęs Korėjos darbininkų partijos Centrinio komiteto šaudmenų departamento direktorius. Kaip toks – atsakingas už KLDR vykdomų su branduoliniais ginklais, balistinėmis raketomis ar kitais masinio naikinimo ginklais susijusių programų rėmimą ir propagavimą.“
                           
                        
                              „9.
                           
                           
                              PAEK Se bong
                           
                           
                              Gim. metai: 1946 m.
                           
                           
                              Buvęs Korėjos darbininkų partijos Centrinio komiteto Antrojo ekonomikos komiteto (atsakingo už balistines programas) pirmininkas. Nacionalinės gynybos komisijos narys.“